فضولی عنعنهلرینین داوامچیسی اولان علی آغا واحید معاصر آذربایجان ادبیاتیندا غزل ژانرینین گؤرکملی نمایندهسیدیر. غزللری پوئتیک دیلینین سادهلیگی، خلقیلیگی و آهنگدارلیغی ایله سئچیلیر. نظامی، خاقانی، فضولی، نوایی و دیگر ادیبلرین غزللرینی آذربایجان دیلینه ترجومه ائتمیشدیر.
کولت. آذ داهی علی آغا واحیدین "دلیدیر" غزلینی تقدیم ائدیر:
دئمه مجنونا دلی، بلکه ده لیلا دلیدیر
عشق اولان یئرده بوتون عاقیل و دانا دلیدیر.
سالدی یوسیف کیمی اؤز سئوگیلیسین زنجیره
قویدو روسوالیقی عالمده زولیخا دلیدیر.
عشق زینجیرینین افتادهسی بیر من دئگیلهم
هوس-ی سیلسیله ی عشق ایله دونیا دلیدیر.
ساریلیر چیینینه گاه قوینونا، گاه قامتینه
اژدهالر کیمی اول زولفی چلیپا دلیدیر.
بیر وفاسیز گول اوچون نالهسی دونیانی توتور
عاشیقین قلبی کیمی، بولبولو شئیدا دلیدیر.
بیرجه شیرین ایله فرهادا مزممت یوخدور
وادییه عشقده وارمیق دلی، ازرا دلیدیر
ال گؤتورمز بو قارا گؤزلولرین زولفوندن
هر یئتن ظن ائلییر واحیدی گویا دلیدیر.
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab prs_Arab azb_Arab azb_Arab azb_Arab urd_Arab azb_Arab azb_Arab